Sunette Viljoen

| Mitalit | Mitalit | Mitalit |  |
| --- | --- | --- | --- |
|  Viljoen vuonna 2010 |  Viljoen vuonna 2010 |  Viljoen vuonna 2010 |  |
Maa: Etelä-Afrikka
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 |  keihäänheitto |  |
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | keihäänheitto |  |
|  Pronssia | Peking 2015 | keihäänheitto |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Melbourne 2006 | keihäänheitto |  |
|  Kultaa | New Delhi 2010 | keihäänheitto |  |
|  Hopeaa | Glasgow 2014 | keihäänheitto |  |
|  Pronssia | Gold Coast 2018 | keihäänheitto |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Brazzaville 2004 | keihäänheitto |  |
|  Kultaa | Addis Abeba 2008 | keihäänheitto |  |
|  Kultaa | Nairobi 2010 | keihäänheitto |  |
|  Kultaa | Marrakech 2014 | keihäänheitto |  |
|  Kultaa | Durban 2016 | keihäänheitto |  |
|  Hopeaa | Bambous 2006 | keihäänheitto |  |
| Afrikan kisat  | Afrikan kisat  | Afrikan kisat  |  |
|  Pronssia | Alger 2007 | keihäänheitto |  |
|  Pronssia | Abuja 2003 | keihäänheitto |  |
|  Pronssia | Rabat 2019 | keihäänheitto |  |
Sunette Stella Viljoen (s. 6. lokakuuta 1983 Rustenburg) on eteläafrikkalainen keihäänheittäjä.
Viljoen sai hopeaa Rio de Janeiron olympialaisissa 2016 tuloksella 64,92 sekä hopeaa Daegun MM-kilpailuissa 2011 tuloksella 68,38 ja pronssia Pekingin MM-kilpailuissa 2015 tuloksella 65,79. Lontoon olympialaisissa 2012 hän sijoittui neljänneksi ja Moskovan MM-kilpailuissa 2013 kuudenneksi. Yleisurheilun arvokilpailuissa hän on karsiutunut loppukilpailusta Pariisin MM-kilpailuissa 2003, Ateenan olympialaisissa 2004, Pekingin olympialaisissa 2008 sekä MM-kilpailuissa Berliinissä 2009 ja Dohassa 2019.
Afrikan mestaruuskilpailuissa hän on voittanut kultaa vuosina 2004, 2008, 2010, 2014 ja 2016 sekä sijoittunut toiseksi vuonna 2006. Afrikan kisoissa hän on ollut kolmas 2003, 2007 ja 2019. Kansainyhteisön kisoissa hän on voittanut kultaa 2006 ja 2010 sekä sijoittunut toiseksi 2014 ja kolmanneksi 2018. Kesäuniversiadeissa hän voitti kultaa vuonna 2009 ja 2011, sijoittui viidenneksi vuonna 2007 ja 12:nneksi vuonna 2005. Maanosien cupissa hän oli toinen 2010 ja 2014.
Vuoden 2009 kesäuniversiadeissa Viljoen heitti karsintakilpailussa 65,43 m, jolla hän paransi omaa ennätystään yli kolme metriä ja rikkoi maannaisensa Justine Robbesonin Afrikan ennätyksen 63,49 m. Hän paransi omissa nimissään ollutta Afrikan ennätystä lähes metrin Josef Odložilin muistokisoissa Prahassa 14. kesäkuuta 2010 heittäen tasaisen sarjansa päätteeksi 66,38 m. Voittaessaan kultaa kesäuniversiadeissa 2011 hän paransi Afrikan ennätyksensä tulokseen 66,47 m. Daegun MM-kilpailuissa 2011 hän paransi Afrikan ennätystään lähes kahdella metrillä tulokseen 68,38 m. Timanttiliigan kilpailussa New Yorkissa 9. kesäkuuta 2012 Viljoen kohensi jälleen maanosansa ennätystä heittämällä viidennellä kierroksella tuloksen 69,35 m.
Viljoen ilmoitti julkisesti vuonna 2013 olevansa homoseksuaali ja seurustelevansa naisen kanssa. Hän joutui paljastuksensa vuoksi oman veljensä pahoinpitelemäksi ja perhe katkaisi kokonaan välinsä häneen.